Selo gori, a baba se češlja

***Selo gori, a baba se češlja*** je srpska humoristička TV serija snimana od 2007. do 2017. i prikazivana na RTS-u.

Radoš Bajić o svojoj seriji kaže: „Film i TV serija *Selo gori a baba se češlja* je saga o savremenom srpskom selu, poetska priča o rastakanju sela, o kućnim ognjištima u kojima se ponovo pale vatre“. U središtu zbivanja su „mali a veliki ljudi – seljaci“, junaci serije, „oni ljudi koji prvo plate porez i struju državi“.

Poput Milutina, u romanu Danka Popovića *Knjiga o Milutinu*, Radašin je predstavljen kao seljak, domaćin, Moravac, koji pripoveda o vremenu u kom živi i nedaćama koje mu je ono donelo.

Serija je snimana u selima Kukljin, Bogdanje, okolini Kragujevca i Trsteniku. Izmišljeno selo „Petlovac“ u stvari su sela Kukljin (naseljeno mesto grada Kruševca, pored Zapadne Morave) i Bogdanje (selo nadomak Trstenika). U selu Kukljin se nalazi Radašinova kuća i kafana Džame i Jakoja, dok se u selu Bogdanje nalazi kuća od Smiljane, Dragojla i prijatelja Mitra.

Tokom 2016. godine snimljena je šesta sezona sa 12 novih epizoda, koje su premijerno emitovane jeseni 2016. na RTS-u. Iako je 89. epizoda, na kraju pete sezone, imala grafiku na kojoj je pisalo „kraj serije", scenarista i reditelj je nakon nekoliko godina odlučio da nastavi projekat. Novim epizodama iz šeste sezone, prethodio je film *Braća po babine linije*, koji je premijerno prikazan 16. marta 2016. godine.

## Radnja

Glavni junak je seljak Radašin (Radoš Bajić), koji priča priču o svojoj porodici, vremenu i selu u kome živi, i seljacima sa kojima provodi dane. Vreme provodi sa Dragojlom (Mirko Babić), Žotom (Dragan Nikolić), Milašinom (Milorad Mandić Manda), i Sinom Draganom (Nenad Okanović).

Radašinovu porodicu, o čijoj sudbini on voli da priča i razmišlja, čine žena Radojka (Ljiljana Stjepanović), sin Radoslav (Nedeljko Bajić), sa snajom iz Švedske Ingrid (Ana Sakić) i unukom Tomasom, odnosno Tomom (Miloš Stanojević), i ćerka Milona (Mariana Aranđelović) sa zetom Radenkom (Fuad Tabučić) i unucima Milicom (Ksenija Repić) i Milutinom (Bratislav Čeperković).

Mesto radnje je smešteno u izmišljeno selo Petlovac, na Moravi, između Kruševca i Trstenika.

## Uloge

### Glavne

* **Radašin Raković** (Radoš Bajić) - Glava jednog dela porodice Raković i Milašinov brat
* **Radojka Raković** (Ljiljana Stjepanović) - Radašinova žena
* **Milašin "Mile" Raković** (Milorad Mandić Manda) - Glava drugog dela porodice Raković i Radašinov brat
* **Zlatana Raković** (Olga Odanović) - Milašinova žena
* **"Sin" Dragan Raković** (Nenad Okanović) - Radašinov sinovac, sin Milašina i Zlatane
* **Dragojlo Kovač-Perić** (Mirko Babić) - Radašinov i Milašinov najbolji prijatelj, samac

### Epizodne

* **Živojin Žota Jotić** (Dragan Nikolić) - Seljak iz izmišljenog sela Petlovac, Radašinov, Milašinov i Dragojlov prijatelj
* **Velibor Stanić** (Dragan Nikolić ) - Sudija u penziji, Smiljanin muž
* **Smiljana Jotić** (Nada Blam) - Žotina (a kasnije i sudijina) žena
* **Radoslav Raković** (Nedeljko Bajić ) - Radašinov sin i Tomin otac
* **Milona Raković-Mačkat** (Mariana Aranđelović) - Radašinova ćerka (sezone 1-3, 5-6)
* **Ingrid Livingston-Raković** (Ana Sakić) - Radoslavljeva bivša žena i Tomasova majka (sezone 1-5)
* **Ivana Zafrahanovski-Raković** (Marija Petronijević) - Radoslavljeva druga žena (sezone 2, 4-6)
* **Radenko Mačkat** (Fuad Tabučić) - Radašinov zet Milonin muž (sezone 1-3, 5-6)
* **Tomas (Toma) Raković** (Miloš Stanojević/Luka Rašković) - Radašinov unuk (sezone 1-4, 6)
* **Milutin Mačkat** (Bratislav Čeperković/Andrej Tabučić) - Radašinov unuk (sezone 1-2, 6)
* **Milica Mačkat** (Ksenija Repić) - Radašinova unuka (sezone 1-2, 5)
* **Jelena Raković** (Danica Todorović) - Milašinova snaja (sezone 4-6)
* **Đoda** (Miroljub Trošić ) - seoska danguba dobre duše
* **Džama** (Svetislav Goncić ) - vlasnik kafane, prevarant
* **Jakoje** (Nikola Džamić) - Džamin pomoćnik

## Epizode

*Detaljnije:Spisak epizoda serije "Selo gori, a baba se češlja"*

 Specijal

## Nagrade

* Nagradu za najbolji Glumački par godine po izboru čitalaca TV Novosti su dobili Ljiljana Stjepanović za ulogu Radojke i Radoš Bajić za ulogu Radašina na 43. Filmskim susretima u Nišu 2008. godine.
* Nagradu privredne komore Srbije - Menadžer godine za filmsku i televizijsku produkciju dobio je Radoš Bajić 2009. godine.
* Nagrada Kompanije Novosti za najbolju televizijsku seriju u 2008, 2009. godine.
* Statueta Joakim Vujić - Mirku Babiću za ulogu Dragojla 2009. godine.
* Oskar popularnosti za najgledaniju televizijsku seriju u 2008. dobila je 2009. godine.
* Nagrada za životno delo na festivalu satire i karikature - Radoš Bajić 2009. godine.
* Nagrada za životno delo na festivalu Nušićevi dani u Smederevu - Ljiljana Stjepanović 2009. godine.
* Nagrada Kompanije Novosti za najbolju televizijsku seriju u 2008.
* Nagradu za najbolji Glumački par godine po izboru čitalaca TV Novosti su dobili Ljiljana Stjepanović za ulogu Radojke i Radoš Bajić za ulogu Radašina na 46. Filmskim susretima u Nišu 2011. godine.
* Nagrada Zlatna antena za najgledaniju TV seriju od kada se meri gledanost, na drugom Festivalu domaćih igranih serija FEDIS 2012. godine

## Zanimljivosti

* Enterijer Smiljanine kuće je u stvari kuća Radoša Bajića, u privatnom životu.
* Uloga Milašin bila je pisana za Marka Nikolića, ali je on odbio tu ulogu iz nepoznatih razloga i onda je ta uloga pripala Mandi.
* Bogdan Diklić, trebao je da odigra ulogu Žote, a kasnije i sudije Velibora, ali ja i on takođe odbio da igra u seriji, ali na kraju je pripala Gagi Nikoliću.
* Lazar Ristovski prvo uopšte nije hteo da igra u seriji, iako Radoš Bajić zvao nekoliko puta, ipak na kraju je zamolio Radoša Bajića, da mu napiše ulogu kada je video da serija ne izgleda loše.
* Uloga Dragojla koju je tumačio legendarni Mirko Babić, bila je pisana za Nikolu Simića, ali je on odbio tu ulogu iz nepoznatih razloga. Na kraju se ispostavila da je uloga Dragojla, donela veliku popularnosti širom Srbije i Evrope, nedavno preminulom Mirku Babiću.

## Greške u seriji

* U 83. epizodi, prezime sudije Velibora je promenjeno.
* U 101. epizodi, Radoslav se popne uz dva para stepenica bolnice da bi našao Ivanu. Kada pokuša da pobegne ljut zbog nesporazuma, Ivana počne da ga prati, ali iz nekog razloga ne izađe iz bolnice pre nego što Radoslav i Sin Dragan uđu u kola i odu. U pravom životu bi verovatno uspela da ga uhvati pre nego što se odveze, zato što su tu bila samo dva para stepenica.
	+ Takođe, Radoslav i Dragan su stali na sekund kada su trebali da skrenu, i Ivana je mogla da ih uhvati na sekundu, ali ona samo nastavi da viče Radoslavu da stane, umesto da iskoristi priliku i proba da ga uhvati dok je mogla.

## References

1. ↑ 1.0 1.1 Intervju Radoša Bajića za NIN, Pristupljeno 25. 4. 2013.
2. ↑ 2.0 2.1 2.2 Evo ko je sve odbio da igra u seriji „Selo gori a baba se češlja” („Večernje novosti”, 14. april 2021)
3. ↑ {{cite news-lat |title=Mirka Babića svi se sećaju iz "Selo gori, a baba se češlja", ali uloga Dragojla nije bila namenjena njemu već OVOM GLUMCU - "Jedna duboka ljudska tragedija"

## Literatura

* Nedeljni pregled gledanosti Radio-televizije Srbije: Podaci za sedmicu od ponedeljka 7. do nedelje 13. januara 2008., RTS

## Spoljašnje veze

* Template:IMDb naslov
* Template:PORT.rs-film
* Tadić u gostima kod Radašina („Pres“, 20. oktobar 2009)
* Neće biti nastavka „Selo gori...“ („Blic“, 5. novembar 2010)